Diari Oficial de la Generalitat Valenciana


Sumari del DOGV 7415, del 02-12-2014 (2014/10658)

Notificació de la sentència dictada en el procediment de guarda i custòdia número 1485/2011.
--------------------------------------------------------------------------------------------

### Dades del document

Número de DOGV
:   7415

Data del DOGV
:   02-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10793


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el procediment de guarda i custòdia número 1485/2011. [2014/10331]  
Família, guarda, custòdia o aliments fills menors no matrimonial no consensuat 001485/2654-QC  
De: Asta Macejauskaite.  
Procuradora: Carmen Fernández Ladreen.  
Contra: Saulius Svickas.  
Fulgencio Pérez Frutos, secretari del Jutjat de Primera Instància número 6 d'Orihuela, faig saber que en el present procediment de família, guarda, custòdia, aliments fills, menors no matrimonials no consensuats número 1485/2011, seguit a instàncies d'Asta Macejauskaite enfront de Saulius Svickas, s'ha dictat la sentència que, literalment, és com seguix:  
  
«Dispositiva  
Estime la demanda formulada per Asta Macejauskaite enfront de Saulius Svickas sobre adopció de mesures paternofilials (guarda, custòdia i aliments), i acorde les següents:  
S'atribuïx a la senyora Macejauskaite la guarda i custòdia de la filla menor d'edat, i s'exercirà la pàtria potestat per ambdós pares.  
1. S'imposa al senyor Svickas l'obligació d'abonar a la senyora Macejauskaite, en concepte de pensió d'aliments per a la filla menor d'edat, la quantitat de 250 euros mensuals, que haurà d'ingressar dins dels cinc primers dies de cada mes en el compte que designe l'actora, suma que haurà d'actualitzar-se anualment d'acord amb els increments de l'índex de preus al consum. Així mateix, cada progenitor sufragarà el pagament per mitat dels gastos extraordinaris de la menor.  
2. S'establix el règim de visites a favor del pare següent:  
a) Caps de setmana alterns des de les 10.00 hores del dissabte fins a les 20.00 hores del diumenge, i la menor serà arreplegada i reintegrada en el domicili de la mare.  
b) Correspon al pare la mitat de les vacacions escolars de Nadal, Setmana Santa i estiu, que s'alternaran anualment, correspondrà al pare l'elecció el primer període en els anys parells i a la mare en els anys imparells. Les vacacions de Nadal es dividiran en dos períodes, un des de les 12.00 hores de l'endemà a les vacacions escolars fins al dia 30 de desembre a les 12.00 hores, i un segon període des de les 12.00 hores del dia 30 de desembre fins a les 20.00 hores del dia anterior al començament de l'activitat escolar. I el primer període de Nadal amb la mare els anys imparells, i en els parells serà al contrari. La menor passarà les vacacions de Setmana Santa per mitat, són 15 dies, una setmana amb cada progenitor, i començaran a comptar de les 12.00 hores de l'endemà a les vacacions escolars fins a les 20.00 hores dels set següents, i a partir d'ací fins al dia anterior al començament de l'activitat escolar: atribuïxen al pare els anys parells i a la mare els imparells. A falta d'acord, els anys imparells el xiquet passarà la primera setmana de vacacions de Setmana Santa amb la mare i el segon amb el pare, i viceversa.  
  
c) El període de vacacions escolars d'estiu corresponent als mesos de juliol i agost els passarà el xiquet una setmana amb el pare i una altra amb la mare, sempre la primera setmana amb la mare i alternant cada setmana amb el pare, donada la curta edat dels menors, fins a l'última setmana d'agost.  
d) El progenitor que es trobe amb el menor permetrà la comunicació amb l'altre sempre que no es produïsca de manera capritxosa o injustificada o a hores intempestives,  
e) Els pares hauran de comunicar els canvis de domicili del menor així com la malaltia d'este, i permetran visitar-lo en el domicili en què es trobe.  
No es fa especial pronunciament sobre les costes processals.  
Notifiqueu la present resolució a les parts, i feu-los saber que esta no és ferma i en contra es pot interposar recurs d'apel·lació en el termini dels 20 dies següents a la seua notificació.  
Així, per esta la meua sentència, jutjant definitivament en primera instància, que pronuncie, mane i firme.  
Publicació. Llegida i publicada ha sigut l'anterior sentència per la jutgessa que la va dictar, mentres celebrava audiència pública en el mateix dia de la seua data, de tot això, en done fe».  
I atés que el demandat, Saulius Svickas, es troba en parador desconegut, expedisc este edicte a fi que li valga de notificació de forma deguda.  
  
Orihuela, 7 de juny de 2014.- El secretari judicial: Fulgencio Pérez Frutos.